CELEX: 32015D1345
Language: fi
Date: 2015-07-31 00:00:00
Title: Komission täytäntöönpanopäätös (EU) 2015/1345, annettu 31 päivänä heinäkuuta 2015, lastenvaatteiden nauhojen ja kiristysnyörien, kantokoppien ja niiden jalustojen, turvaporttien ja kotikäyttöön tarkoitettujen hoitopöytien standardien viitetietojen julkaisemisesta Euroopan unionin virallisessa lehdessä Euroopan parlamentin ja neuvoston direktiivin 2001/95/EY mukaisesti (ETA:n kannalta merkityksellinen teksti)

4.8.2015   
            
            
               FI
            
            
               Euroopan unionin virallinen lehti
            
            
               L 207/73
            
         KOMISSION TÄYTÄNTÖÖNPANOPÄÄTÖS (EU) 2015/1345,
   annettu 31 päivänä heinäkuuta 2015,
   lastenvaatteiden nauhojen ja kiristysnyörien, kantokoppien ja niiden jalustojen, turvaporttien ja kotikäyttöön tarkoitettujen hoitopöytien standardien viitetietojen julkaisemisesta Euroopan unionin virallisessa lehdessä Euroopan parlamentin ja neuvoston direktiivin 2001/95/EY mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 2 kohdan ensimmäisen alakohdan,
   sekä katsoo seuraavaa:
   
               (1)
            
            
               Direktiivin 2001/95/EY 3 artiklan 1 kohdassa valmistajat velvoitetaan saattamaan markkinoille ainoastaan turvallisia tuotteita.
            
         
               (2)
            
            
               Direktiivin 2001/95/EY 3 artiklan 2 kohdan toisen alakohdan mukaisesti tuotteen oletetaan olevan turvallinen kansallisissa standardeissa määritettyjen vaarojen ja vaaraluokkien osalta, jos se on sellaisten vapaaehtoisten kansallisten standardien mukainen, joilla pannaan täytäntöön sellaisia eurooppalaisia standardeja, joiden viitetiedot komissio on julkaissut Euroopan unionin virallisessa lehdessä kyseisen direktiivin 4 artiklan mukaisesti.
            
         
               (3)
            
            
               Direktiivin 2001/95/EY 4 artiklan 1 kohdan mukaan eurooppalaiset standardointiorganisaatiot hyväksyvät eurooppalaiset standardit komission toimeksiantojen perusteella.
            
         
               (4)
            
            
               Direktiivin 2001/95/EY 4 artiklan 2 kohdan mukaan komissio julkaisee kyseisten standardien viitetiedot.
            
         
               (5)
            
            
               Komissio antoi 27 päivänä marraskuuta 2000 Euroopan standardointikomitealle (CEN) toimeksiannon M/309 laatia eurooppalaiset turvallisuusstandardit, jotka koskisivat lastenvaatteiden nauhojen ja kiristysnyörien aiheuttamaa kuristumis-, loukkaantumis- ja kiinnijäämisvaaraa.
            
         
               (6)
            
            
               Komission toimeksiannon johdosta CEN antoi standardin EN 14682:2014 ”Lastenvaatteiden turvallisuus. Lastenvaatteiden nauhat ja kiristysnyörit. Vaatimukset”, joka korvaa standardin EN 14682:2007. Standardi EN 14682:2014 täyttää toimeksiannon M/309 ja on direktiivin 2001/95/EY yleisen turvallisuusvaatimuksen mukainen. Siksi sen viitetiedot, jotka korvaavat standardin EN 14682:2007 viitetiedot, olisi julkaistava Euroopan unionin virallisessa lehdessä.
            
         
               (7)
            
            
               Komissio antoi 16 päivänä joulukuuta 1997 lastenhoitotarvikkeisiin liittyvää kuluttajien turvallisuutta koskevan toimeksiannon M/264 CENille ja Euroopan sähkötekniikan standardointikomitealle (CENELEC).
            
         
               (8)
            
            
               Komission toimeksiannon johdosta CEN antoi standardin EN 1466:2014 ”Lastenhoitotarvikkeet. Kantokopat ja niiden jalustat. Turvallisuusvaatimukset ja testausmenetelmät”, joka korvaa standardin EN 1466:2004. Standardi EN 1466:2014 täyttää toimeksiannon M/264 ja on direktiivin 2001/95/EY yleisen turvallisuusvaatimuksen mukainen. Siksi sen viitetiedot, jotka korvaavat standardin EN 1466:2004 viitetiedot, olisi julkaistava Euroopan unionin virallisessa lehdessä.
            
         
               (9)
            
            
               Vastauksena toimeksiantoon M/264 CEN antoi myös standardin EN 1930:2011 ”Lastenhoitotarvikkeet. Turvaportit. Turvallisuusvaatimukset ja testausmenetelmät” sekä standardit EN 12221-1:2008+A1:2013 ”Lastenhoitotarvikkeet. Kotikäyttöön tarkoitetut hoitopöydät. Osa 1: Turvallisuusvaatimukset” ja EN 12221-2:2008+A1:2013 ”Lastenhoitotarvikkeet. Kotikäyttöön tarkoitetut hoitopöydät. Osa 2: Testausmenetelmät”.
            
         
               (10)
            
            
               Eurooppalaiset standardit EN 1930:2011, EN 12221-1:2008+A1:2013 ja EN 12221-2:2008+A1:2013 täyttävät toimeksiannon M/264 ja ovat direktiivin 2001/95/EY yleisen turvallisuusvaatimuksen mukaisia. Siksi niiden viitetiedot olisi julkaistava Euroopan unionin virallisessa lehdessä.
            
         
               (11)
            
            
               Tässä päätöksessä säädetyt toimenpiteet ovat direktiivillä 2001/95/EY perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Julkaistaan seuraavien standardien viitetiedot Euroopan unionin virallisen lehden C-sarjassa:
   
               a)
            
            
               EN 14682:2014 ”Lastenvaatteiden turvallisuus. Lastenvaatteiden nauhat ja kiristysnyörit. Vaatimukset”;
            
         
               b)
            
            
               EN 1466:2014 ”Lastenhoitotarvikkeet. Kantokopat ja niiden jalustat. Turvallisuusvaatimukset ja testausmenetelmät”;
            
         
               c)
            
            
               EN 1930:2011 ”Lastenhoitotarvikkeet. Turvaportit. Turvallisuusvaatimukset ja testausmenetelmät”;
            
         
               d)
            
            
               EN 12221-1:2008+A1:2013 ”Lastenhoitotarvikkeet. Kotikäyttöön tarkoitetut hoitopöydät. Osa 1: Turvallisuusvaatimukset”;
            
         
               e)
            
            
               EN 12221-2:2008+A1:2013 ”Lastenhoitotarvikkeet. Kotikäyttöön tarkoitetut hoitopöydät. Osa 2: Testausmenetelmät”.
            
         2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 31 päivänä heinäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 11, 15.1.2002, s. 4.